Na ampliación hebio un sobrocostu de 250 millones €, que, de forma fraudulenta, quinxeron financiase colos fondos europeos.
#000001
El Principado financia de manera innecesaria aulas concertadas en las cuencas, denuncia SUATEA
#000006
El proyeutu d’ampliación d’El Musel foi ún de los proyeutos faraónicos del megalomaníacu Areces (La Llaboral, Niemeyer, Calatrava...). Inecesariu, porque’l tráficu portuariu nun xustificaba un superpuertu. Inasumible medioambientalmente, porque trayía apareyaes otres consecuencies desastroses pa la ciudá (regasificaora, desmonte l’Altu Aboñu, la Zalia...). Pero’l réxime necesitaba facer obres grandones nes que se marafundiaben y “perdíen” millones d’euros públicos; porque l’entramáu de redes clientelares coles que’l PSOE controla Asturies ye costosu y les perres pa financialo hai que sacales de dalgún llau.
#000009
Na ampliación d’El Musel hebio un sobrocostu de 250 millones €, que, de forma fraudulenta, quinxeron financiase colos fondos europeos que permitieron la obra, ocultando a la Xunión Europea la condición de sobrocostu d’esa cantidá. Compañeres d’Andecha Astur recibieron avisos y menacies del réxime pola so intención de llevar el casu a tribunales. Foi inútil, porque si dalgo tien demostrao Andecha Astur ye que’l nuesu enfotu’n defender los intereses d’Asturies y la so clas trabayaora tórgamos ser cómplices de la casta, del réxime. Poro, en 2009 denunciemos el fraude énte la Oficina Europea de Llucha Escontra’l Fraude (OLAF), al traviés del eurodiputáu Mikel Irujo, de la coallición Europa de los Pueblos, de la que formábamos parte.
#000010
L’informe falaba de fraude y citaba, ente otres irregularidaes, un sobrocostu de 250 millones € xeneráu pola Autoridá Portuaria y les empreses, debíu al medru non autorizáu de beneficios empresariales y gastos xenerales; amás de toa clas de torgues pa que la OLAF acediere a rexistros cuntables y documentación fiscal. L’informe desixía tornar a Bruseles 198 millones € d’aídes abonaes, al tiempu que paralizaba’l pagu de 49’5 millones € pendientes. Y afitaba qu’estos fechos podríen ser delitu acordies col Códigu Penal español.
#000012
Ello nun pue estrañar. Yá’l Tribunal de Cuentes, fiscalizando los fondos mineros, señaló la falta control nos años 2006-2017, denunciando que 1.786 millones € tuvieron destín opacu ya irregular. Afitó, amás, que bona parte los fondos desapaeció ensin llegar a executase les midíes a les que se dedicaben. Un Istitutu de Reestructuración de la Minería del Carbón y Desenrollu Alternativu de les Comarques Mineres, encargáu de xestionar los fondos mineros, que nun tenía los recursos téunicos y homanos necesarios pa la so fonción. Falta d’execución del 47% de les aídes ente 1998-2005, nengún plan mineru firmáu ente 2013-2018, descontrol, discrecionalidá, irregularidaes, incumplimientu requisitos y condiciones, falta siguimientu... son dalgunos de los términos recoyíos naquel informe.
#000015
La Sindicatura Cuentes d’Asturies, nel so informe sobro 2018, atopó prebes de que’l Gobiernu d’Adrián Barbón cometía toa clas d’irregularidaes y fasta posibles delitos de xestión: boicotéu del llabor de la Sindicatura, falta de contabilidá correcha, doble contabilidá nos fondos mineros, espedientes de créitu ensin valor llegal, ocultación de contratos menores, incumplimientu nel siguimientu los contratos, etc.
#000016
Y en 2019 el Tribunal Supremu dianosticó lo que pasa n’Asturies na sentencia del casu Riopedre-PSOE, prebando que nos años del presidente Areces “quedó sostancialmente corrompíu’l procedimientu d’axudicación de contratos de suministru y d’obres en varies Conseyeríes”. Afitó “que se llantó de facto un sistema d’axudicación de los contratos conveníos cola Alministración qu’afeutaba a tol sistema de la Comunidá Autónoma y non sólo al padremuñu d’ésta”, pola comisión de delitos de cohechu, malversación, prevaricación y falsedá; polo que, en términos políticos, puen definise aquellos años de mala gobernanza comu de corrución sistémica.
#000017
20 años de la invasión y destrucción de Iraq
#000020
Todo el poder para Juan Cofiño
#000022